**ELŐTERJESZTÉS Tótvázsony Község Önkormányzat Képviselő-testületének**

**2019. 11. 27. napján tartandó képviselő-testületi ülésére**

###  a pénzbeli és természetben nyújtott szociális ellátásokról,

### valamint a személyes gondoskodást nyújtó gyermekjóléti és szociális ellátásokról szóló helyi rendelet módosítására

**Tisztelt Képviselő Úr/Asszony!**

Felmerült annak az igénye, hogy az ételallergiás gyermekeket nevelő családokat támogassuk, mert a konyhán nem tudnak ilyen sok féle ételt készíteni. Így az érintett gyermekeknek rendelni kell, ami jelentős költséggel jár, és nagyon megterhelő a családoknak.

### Javaslom a következő rendelet elfogadását, mellyel a 9/2018.(VII.24.) számú pénzbeli és természetben nyújtott szociális ellátásokról, valamint a személyes gondoskodást nyújtó gyermekjóléti és szociális ellátásokról szóló helyi rendelet módosulna, úgy, hogy az ételellergiás gyermeket nevelő családok jogosultak legyenek jövedelmétől függetlenül települési támogatásra:

**Tótvázsony Község Önkormányzat Képviselő-testületének**

**…../2019.(XI.28.) rendelete a**

### a pénzbeli és természetben nyújtott szociális ellátásokról,

### valamint a személyes gondoskodást nyújtó gyermekjóléti és szociális ellátásokról szóló

**9/2018. (VII.24.) önkormányzati rendelet módosításáról**

Tótvázsony Község Önkormányzatának Képviselő-testülete az Alaptörvény 32. cikk (1) bekezdés a) pontjában, a szociális igazgatásról és a szociális ellátásokról szóló 1993. évi III. törvény 45. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

### 1.§ Tótvázsony Község Önkormányzat Képviselő-testületének a pénzbeli és természetben nyújtott szociális ellátásokról, valamint a személyes gondoskodást nyújtó gyermekjóléti és szociális ellátásokról szóló 9/2018.(VII.24.) rendeletének (továbbiakban: Ör.) 7.§ (2) bekezdése kiegészül d) ponttal:

 **d) ételallergiás gyermeket nevel**

2.§ A rendelet a kihirdetés napját követő napon lép hatályba.

Tótvázsony, 2019. 11. 19.

 **Tisztelettel**

 **Sipos Ferenc**

 polgármester